Forcat e Armatosura Bullgare

Ushtria Bullgare  (Bullgarisht: Българска армия, romanizuar: Bŭlgarska armiya) gjithashtu quhet si Forcat e Armatosura Bullgare, është ushtria e Bullgarisë. Komandanti i përgjithshëm është presidenti i Bullgarisë. Ministria e Mbrojtjes është përgjegjëse për udhëheqjen politike, ndërsa komanda e përgjithshme ushtarake është në duart e Shtabit të Mbrojtjes, i kryesuar nga Shefi i Mbrojtjes. Ekzistojnë tre degë kryesore të ushtrisë bullgare, Forcat Tokësore, Forcat Ajrore dhe Forcat Detare (termi "Ushtria Bullgare" u referohet atyre të përfshira të gjitha së bashku).

Gjatë historisë, Ushtria ka luajtur një rol të madh në mbrojtjen e sovranitetit të vendit. Vetëm disa vite pas fillimit të saj në 1878, Bullgaria u bë një fuqi ushtarake rajonale dhe u përfshi në disa luftëra të mëdha - Lufta Serbo-Bullgare (1885), Lufta e Parë Ballkanike (1912–13), Lufta e Dytë Ballkanike (1913), Lufta e Parë Botërore (1915–1918) dhe Lufta e Dytë Botërore (1941–1945), gjatë së cilës Ushtria fitoi përvojë të konsiderueshme luftarake. Gjatë Luftës së Ftohtë, Republika Popullore e Bullgarisë mbajti një nga ushtritë më të mëdha në Paktin e Varshavës, që numëronte rreth 152,000 trupa në vitin 1988. Që nga rënia e komunizmit, udhëheqja politike ka vendosur të ndjekë një politikë pro-NATO-s, duke reduktuar kështu personelin ushtarak dhe armatimin. Bullgaria u bashkua me Organizatën e Traktatit të Atlantikut të Veriut më 29 mars 2004.

Shenjti mbrojtës i ushtrisë bullgare është Shën Gjergji. Dita e Forcave të Armatosura ose Dita e Shën Gjergjit (6 maj) është një festë zyrtare në Bullgari.

 Referime 

Kategoria:Ushtria e Bullgarisë
Bullgaria